विराट गोल्डकप : एपीएफ सेमिफाइनलमा
विभागीय टोली एपीएफ क्लब छैटौ विराट गोल्डकप फुटबल प्रतियोगिताको सेमिफाइनल पुगेको छ । सोमबार एपीएफले अर्को विभागीय टोली नेपाल पुलिस क्लबलाई २–० ले हराएको हो । पुलिसले बुधबार घरेलु टोली विराटनगर–११ सँग फाइनल पुग्नका लागि प्रतिस्पर्धा गर्नेछ ।
विराटनगर — विभागीय टोली एपीएफ क्लब छैटौ विराट गोल्डकप फुटबल प्रतियोगिताको सेमिफाइनल पुगेको छ । सोमबार एपीएफले अर्को विभागीय टोली नेपाल पुलिस क्लबलाई २–० ले हराएको हो । पुलिसले बुधबार घरेलु टोली विराटनगर–११ सँग फाइनल पुग्नका लागि प्रतिस्पर्धा गर्नेछ ।दुवै टोलीको यो सिजन पहिलो भेट हो । यसअघि पोखरामा सम्पन्न आहा–रारा गोल्डकपमा एपीएफ क्लब संकटासँग र पुलिस क्लब अफ्रिकन रुट्ससँग सेमिफाइनलमा समान २–० गोलले पराजित भएका थिए ।पहिलो हाफमा पुलिसलाई दबाबमा राखेको एपीएफले सिर्जना गरेका अवसर सदुपयोग गर्न नसक्दा गोल खाता खोल्न दोस्रो हाफ कुर्नुपर्‍यो । खेलको ४६ औं मिनेटमा एपीएफका मणि लामाले गोल गरे । उनले पुलिसका डिफेन्सले क्लियर गरेको बल खोसेर पोस्टको दिशा दिएका थिए ।यसअघि चौथो मिनेटमा एपीएफका कप्तान सुदीपले वान भर्सेस वानमा प्रहार गरेको बल पोस्ट माथिबाट बाहिरिँदा सुरुआती अग्रता लिने अवसर गुमेको थियो । एपीएफका आशिष लामाले इन्ज्युरी समयको अन्तिम क्षणमा काउन्टर एट्याकमा दोस्रो गोल गर्दै टिमको जित निश्चित गरे । पुलिसका अञ्जन राईको प्रहारलाई एपीएफका गोलकिपर राजु नगरकोटीले पन्चको बललाई आशिषले पुलिसका गोलकिपर रोशन खड्का मैदानको मध्यभागमा आइपुगेको अवस्थामा एक्लै बल लगेर गोल गरेका थिए ।एक गोलले पछि परेपछि दोस्रो हाफमा उत्कृष्ट खेल पस्किएको पुलिसले तीन उत्कृष्ट अवसर सदुपयोग गर्न नसक्दा खेलमा फर्कन सकेन । ७६ औं मिनेटमा अन्जन राई र ७८ औं मिनेटमा नीरकुमार राईको प्रहार पोस्टमाथिवाट बाहिरिँदा पुलिसले खेलमा फर्कने अवसर गुमाएको थियो ।इन्ज्युरी समयको पहिलो मिनेटमा पुलिसका सुमन लामाले गोलकिपर राजु नगरकोटीलाई बिट गरेर गरेको प्रहार बारमा लागेर फर्कनु दुर्भाग्य बन्यो । एपीएफका मणि लामा म्यान अफ द म्याच भए । उनले१० हजार रुपैयाँ पाए । मंगलबार संकटा र अफ्रिकन रुट्सबीच अन्तिम क्वाटरफाइनल हुनेछ । विजेताले फाइनल पुग्नका लागि बिहीबार पन्जाव पुलिस क्लबसँग प्रतिस्पर्धा गर्नेछ ।